MediaWiki:Captchahelp-text/br

Alies e vez taget al lec'hiennoù a zegemer kemennadennoù a-berzh an holl, evel ar wiki-mañ, gant ar stroberien a implij ostilhoù emgefre evit postañ o liammoù war lec'hiennoù a bep seurt. Ha pa c'hallfent bezañ diverket, kazus-mat ez int memes tra.

A-wezhioù, dreist-holl pa vez ouzhpennet liammoù Web nevez war ur bajenn, e c'hallo ar wiki-mañ diskouez deoc'h ur skeudenn warni un tamm testenn liv pe a-dreuz. Goulennet e vo diganeoc'h skrivañ ar gerioù a welit. Un trevell start da emgefrekaat eo hemañ. Gant se e c'hallo an implijerien wirion postañ ar pezh a fell dezho tra ma vo lakaet un harz d'an darn vrasañ eus ar stroberien pe d'an dagerien robotek all.

Koulskoude e c'hallo an implijerien berr o gweled pe ar re a implij merdeerioù diazezet war ar skrid pe war ar vouezh bezañ strafuilhet gant se. N'omp ket evit kinnig un diskoulm dre glevet evit c'hoazh. Kit e darempred gant merourien al lec'hienn m'hoc'h eus diaesterioù evit kemer perzh abalamour d'an teknik-se.

Pouezit war bouton 'kent' ho merdeer evit distreiñ d'ar bajenn gemmañ.